CELEX: 32014D0860
Language: da
Date: 2014-12-01 00:00:00
Title: Rådets afgørelse 2014/860/FUSP af 1. december 2014 om ændring og forlængelse af afgørelse 2012/173/FUSP om aktivering af EU-operationscentret til missionerne og operationen under den fælles sikkerheds- og forsvarspolitik på Afrikas Horn

2.12.2014   
            
            
               DA
            
            
               Den Europæiske Unions Tidende
            
            
               L 346/32
            
         RÅDETS AFGØRELSE 2014/860/FUSP
   af 1. december 2014
   om ændring og forlængelse af afgørelse 2012/173/FUSP om aktivering af EU-operationscentret til missionerne og operationen under den fælles sikkerheds- og forsvarspolitik på Afrikas Horn
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 42, stk. 4, og artikel 43, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Den 9. december 2013 vedtog Rådet afgørelse 2013/725/FUSP (1) om ændring og forlængelse af Rådets afgørelse 2012/173/FUSP (2).
            
         
               (2)
            
            
               I overensstemmelse med resultatet af gennemgangen af EU-operationscentret bør dets mandat forlænges til december 2016. Dette vil også give tid til at forberede en permanent overgang af dets koordinerings- og planlægningsfunktioner og ressourcer til EU-Udenrigstjenesten/FSFP-strukturer i forbindelse med EU-Udenrigstjenestens gennemgang, der skal ledes af den højtstående repræsentant for udenrigsanliggender og sikkerhedspolitik (HR) under behørig hensyntagen til de institutionelle rammer og gældende procedurer. Efter en sådan overgang vil der ikke være behov for yderligere forlængelse af mandatet. Enhver fremtidig ny enhed inden for EU-Udenrigstjenesten/FSFP-strukturer, som måtte påtage sig koordinerings- og planlægningsstøttefunktioner, vil derfor få et andet navn, der afspejler denne rolle. I mellemtiden bør EU-operationscentret udvide sin koordinerings- og planlægningsmæssige støtterolle i civil/militær henseende og påtage sig et styrket geografisk ansvar for Sahelregionen inden for de fastsatte rammer for ressourcer og personale. Enhver udvidelse i geografisk henseende vil forudsætte særskilt vedtagelse i Den Udenrigs- og Sikkerhedspolitiske Komité (PSC).
            
         
               (3)
            
            
               Afgørelse 2012/173/FUSP bør derfor ændres og forlænges i overensstemmelse hermed —
            
         VEDTAGET DENNE AFGØRELSE:
   Artikel 1
   I afgørelse 2012/173/FUSP foretages følgende ændringer:
   
               1)
            
            
               Titlen affattes således:
               .
            
         
               2)
            
            
               Artikel 1, stk. 1, affattes således:
               »1.   EU-operationscentret støtter missionerne EUTM Somalia, EUCAP Nestor og operationen Atalanta under den fælles sikkerheds- og forsvarspolitik (FSFP) på Afrikas Horn, og det støtter FSFP-missionerne EUTM Mali, EUCAP Sahel Niger og EUCAP Sahel Mali i Sahelregionen.«.
         
               3)
            
            
               Artikel 2 affattes således:
               »Artikel 2
               Mandat og opgaver
               1.   EU-operationscentret skal yde støtte til den operationelle planlægning og gennemførelse af FSFP-missionerne og -operationen på Afrikas Horn og i Sahelregionen med henblik på at øge effektiviteten, sammenhængen og synergierne i FSFP i begge regioner. I den forbindelse skal EU-operationscentret lette udvekslingen af oplysninger, forbedre koordinationen og styrke de civil-militære synergier.
               2.   EU-operationscentret skal udføre følgende opgaver:
               
                           a)
                        
                        
                           yde direkte støtte til den civile øverstbefalende for operationen i forbindelse med den operationelle planlægning og gennemførelse af de civile missioner på Afrikas Horn og i Sahelregionen ved hjælp af sin militære og specialiserede planlægningsekspertise
                        
                     
                           b)
                        
                        
                           yde støtte til de militære øverstbefalende for missionerne og operationen på Afrikas Horn og i Sahelregionen
                        
                     
                           c)
                        
                        
                           efter anmodning yde støtte til Direktoratet for Krisestyring og Planlægning (CMPD) i forbindelse med dets strategiske planlægning af FSFP-missionerne og -operationen på Afrikas Horn og i Sahelregionen
                        
                     
                           d)
                        
                        
                           lette interaktionen mellem de respektive FSFP-missioner og -operationen og de Bruxellesbaserede strukturer, og i forbindelse med pilotprojekterne »uddan og udstyr« i Mali og Somalia kan EU-operationscentret med fordel yde støtte til en funktionel koordineringsmekanisme med henblik på dets gennemførelsesplan
                        
                     
                           e)
                        
                        
                           lette koordinationen og forbedre synergierne mellem FSFP-missionerne og -operationen på Afrikas Horn i forbindelse med strategien for Afrikas Horn og i samarbejde med Den Europæiske Unions særlige repræsentant (EUSR) for Afrikas Horn og Den Europæiske Unions særlige udsending for Somalia
                        
                     
                           f)
                        
                        
                           lette koordinationen og forbedre synergierne mellem FSFP-missionerne i Sahelregionen i forbindelse med strategien for Sahel og i samarbejde med EUSR for Sahel.
                        
                     3.   Gennemførelsen af mandatet og opgaverne udarbejdes i en gennemførelsesplan, der forelægges for PSC, og som er genstand for regelmæssig vurdering.«.
         
               4)
            
            
               I artikel 3 foretages følgende ændringer:
               
                           a)
                        
                        
                           Stk. 1 og 1a affattes således:
                           »1.   Rådet bemyndiger herved PSC til i overensstemmelse med artikel 38 i traktaten at træffe beslutninger om udnævnelsen af chefen for EU-operationscentret.«
                        
                     
                           b)
                        
                        
                           Stk. 4 affattes således:
                           »4.   Chefen for EU-operationscentret har ansvaret for at besvare anmodningerne til EU-operationscentret fra den civile øverstbefalende for operationen, operations- og missionscheferne for FSFP-missionerne på Afrikas Horn og i Sahelregionen og CMPD. Han skal sikre, at EU-operationscentret fungerer korrekt, og koordinere en effektiv udnyttelse af dets kapaciteter. Det endelige ansvar for operationelle planlægningsdokumenter og afgørelser om gennemførelsen af missionerne og operationen forbliver hos henholdsvis den civile øverstbefalende for operationen og de respektive øverstbefalende for operationen og missionerne på Afrikas Horn og i Sahelregionen.«
                        
                     
                           c)
                        
                        
                           Stk. 5 affattes således:
                           »5.   Chefen for EU-operationscentret skal inden for sit ansvarsområde regelmæssigt aflægge rapport til PSC og til EUMC, når det er relevant.«.
                     
         
               5)
            
            
               I artikel 4 foretages følgende ændringer:
               
                           a)
                        
                        
                           Stk. 1 affattes således:
                           »1.   EU-operationscentret omfatter personale, der er udstationeret af medlemsstaterne og stillet til rådighed af EUMS. De relevante forbindelses- og støtteceller i de militære missioner og den militære operation på Afrikas Horn og i Sahelregionen integreres i EU-operationscentret, uden at dette berører de nuværende kommandoveje.«
                        
                     
                           b)
                        
                        
                           I stk. 2 affattes første punktum således:
                           »2.   De menneskelige ressourcer, der til rådighed for EU-operationscentret, omfatter al den militære ekspertise, der er nødvendig for at gennemføre dets mandat og opgaver korrekt, på grundlag af en gennemførelsesplan.«
                        
                     
                           c)
                        
                        
                           Stk. 3 affattes således:
                           »3.   Alt personale skal overholde de sikkerhedsprincipper og minimumsstandarder, der er fastsat i Rådets afgørelse 2013/488/EU (3)..
                     
         
               6)
            
            
               Artikel 5 affattes således:
               »Artikel 5
               Organisation
               EU-operationscentret organiseres i overensstemmelse med funktionelle og geografiske ansvarsområder svarende til kravene i forbindelse med FSFP-missionerne og -operationen, som det støtter.«.
         
               7)
            
            
               Artikel 8 udgår.
            
         
               8)
            
            
               Artikel 9, stk. 2, affattes således:
               »Den anvendes fra den 23. marts 2012 til den 31. december 2016.«.
         Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 1. december 2014.
      
         
            På Rådets vegne
         
         B. LORENZIN
         
            Formand
         
      
   
   
      (1)  Rådets afgørelse 2013/725/FUSP af 9. december 2013 om ændring og forlængelse af afgørelse 2012/173/FUSP om aktivering af EU-operationscentret til missionerne og operationen under den fælles sikkerheds- og forsvarspolitik på Afrikas Horn (EUT L 329 af 10.12.2013, s. 39).
   
      (2)  Rådets afgørelse 2012/173/FUSP af 23. marts 2012 om aktivering af EU-operationscentret til missionerne og operationen under den fælles sikkerheds- og forsvarspolitik på Afrikas Horn (EUT L 89 af 27.3.2012, s. 66).
   
      (3)  Rådets afgørelse 2013/488/EU af 23. september 2013 om reglerne for sikkerhedsbeskyttelse af EU's klassificerede informationer (EUT L 274 af 15.10.2013, s. 1).«